ประกันภัยพืชผลดันยอดเบี้ยโต ปีนี้เพิ่มจาก2.2%เป็น3.7%
ประกันภัยพืชผลลูกค้าสินเชื่อ ธ.ก.ส. 30 ล้านไร่ ดันเป้าหมายธุรกิจทั้งระบบโต 3.7% จากเดิม 2.2%
4 ก.ค. 2559

ประกันภัยพืชผลลูกค้าสินเชื่อ ธ.ก.ส. 30 ล้านไร่ ดันเป้าหมายธุรกิจทั้งระบบโต 3.7% จากเดิม 2.2%
นายอานนท์ วังวสุ นายกสมาคมประกันวินาศภัยไทย เปิดเผยว่า หลังจากที่คณะรัฐมนตรีมีมติให้เกษตรกรทำประกันภัยพืชผลรวมทั้งสิ้น 30 ล้านไร่ เบี้ยไร่ละ 100 ล้านบาท โดยรัฐบาลจะเป็นผู้สนับสนุนเบี้ยประกันภัยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ให้กับเกษตรกรทั้งจำนวน จะทำให้มีเบี้ยประกันภัยพืชผลข้าวนาปี 3,000 ล้านบาท คิดเป็น 1.5% ของเบี้ยรับรวมที่ทางสมาคมตั้งเป้าหมายไว้เดิม 2.13 แสนล้านบาท เพิ่มขึ้น 2.2% เป็น 2.16 แสนล้านบาท หรือเพิ่มขึ้น 3.7%
สำหรับครึ่งหลังของปีนี้ ทางสมาคมจะมีการจัดงานประชุมผู้บริหารระดับสูง เพื่อแลกเปลี่ยนข้อมูล ขอความร่วมมือ เพื่อพัฒนาธุรกิจในช่วงที่เหลือของปี เช่น ประกันภัยรถยนต์ จะขอความร่วมมือในการดูแลลูกค้าที่มีประวัติการขับขี่เกิดอุบัติเหตุบ่อย ด้วยการขึ้นเบี้ยประกันภัยกับลูกค้ารายนั้นๆ ไม่ว่าจะย้ายไปทำกับบริษัทใดก็ตาม เพื่อไม่ต้องไปขึ้นเบี้ยรถลูกค้าที่ประวัติขับขี่ดีในปัจจุบัน
“ทุกวันนี้ พอเคลมสูง เราก็มาปรับเบี้ยคนทั่วไป แทนที่จะไปขึ้นเบี้ยคนที่มีพฤติกรรมขับขี่ไม่ดี” นายอานนท์ กล่าว
นอกจากนี้ จะมีเรื่องการเตรียมตัวรับกับการดำเนินการข้อการจัดทำฐานข้อมูลกลางการประกันภัย หรือ อินชัวรันส์ บูโร (Insurance Bureau) การรับมือกับการทดสอบตาม RBC 2